Colegiul Tehnic T.F.,,Anghel Saligny’’ – Simeria

Structura: Școala Gimnazială ,,Sigismund Toduță’’

Profesor: Cosma Teodora

**Metode aritmetice de rezolvare a problemelor**

**1.** Rezolvați prin metoda reducerii la unitate problema: Știind că 6 televizoare de același fel au costat 8700 lei, aflați suma necesară pentru a cumpăra 4 astfel de televizoare.

**2.** Rezolvați prin metoda comparației problema: Dacă 19 periuțe de dinți și 8 săpunuri costă 252 lei, iar 3 periuțe de dinți și 8 săpunuri costă 60 lei, determinați suma de bani necesară pentru a cumpăra 10 periuțe de dinți și 7 săpunuri.

**3.** Rezolvați prin metoda figurativă problema: Dan și Radu sunt frați și au cheltuit împreună suma de 75 lei. Aflați ce sumă de bani a cheltuit fiecare, știind că suma cheltuită de Radu este cu 17 lei mai mică decât triplul sumei de bani cheltuite de Dan.

**4.** Rezolvați prin metoda mersului invers problema: Ștefan a rezolvat tema la matematică în trei zile. În prima zi a rezolvat jumătate din numărul de probleme din temă, a doua zi a rezolvat un sfert din numărul problemelor din temă, iar a treia zi a rezolvat restul de 5 probleme. Determinați numărul problemelor din tema pentru acasă avută de Ștefan.

**5.** Rezolvați prin metoda falsei ipoteze problema: Absolvenții clasei a VIII – a au dăruit celor 20 de profesori din școală 86 de garoafe. Aflați numărul doamnelor profesoare și numărul domnilor profesori, știind că doamnele au primit câte 5 garoafe, iar domnii au primit câte 3 garoafe.